पहिया खोलते समय काल बना बेकाबू ट्रक, दो की मौत - Amja Bharat
Home fatehpur पहिया खोलते समय काल बना बेकाबू ट्रक, दो की मौत
पहिया खोलते समय काल बना बेकाबू ट्रक, दो की मौत
Amja Bharat Wednesday, January 29, 2020 fatehpur,
फतेहपुर, शमशाद खान । सदर कोतवाली क्षेत्र के अंदौली बांदा सागर रोड पर बुधवार की सुबह पंचर ट्रक का पंचर पहिया खोलते समय पीछे से आ रहे ट्रक ने दो लोगों को रौंद दिया। जिससे एक की घटनास्थल पर मौत हो गई। वहीं दूसरे को कानपुर ले जाते समय रास्ते में दम तोड़ दिया।
जानकारी के अनुसार रायबरेली जनपद के लालगंज निवासी ट्रक मालिक रावेंद्र बहादुर सिंह के तीन ट्रक चलते हैं। बताते हैं कि तीनों ट्रक बांदा जनपद से मोरंग लादकर लालगंज जा रहे थे। तभी एक ट्रक का पिछला पहिया
फट गया। जिस पर सदर कोतवाली क्षेत्र के अंदौली बांदा सागर रोड पर ट्रक नंबर यूपी-35टी/3117 का खलासी रवि कश्यप सोहन कश्यप 20 निवासी काशीराम कॉलोनी थाना कोतवाली वाह दूसरा ट्रैक नंबर यूपी 71टी/1132 का खलासी शाहबाज अली उर्फ जानी पुत्र नौशाद अली निवासी बहोइ थाना लालगंज जनपद रायबरेली दोनों मिलकर पंचर ट्रक का पहिया खोल रहे थे। इसी बीच पीछे से तेज रफ्तार आ रहे ट्रक ने दोनों को रौंद दिया। जिसके फलस्वरूप रवि कश्यप की घटनास्थल पर मौत हो गई। जबकि शहनवाज अली उर्फ जॉनी गंभीर रूप से घायल हो गया। सूचना पाकर मौके पर पहुंची सरकारी एंबुलेंस ने घायल शाहनवाज को उपचार के लिए जिला चिकित्सालय पहुंचाया। जहां इमरजेंसी में तैनात चिकित्सक ने उसकी हालत चिंताजनक देखते हुए कानपुर के लिए रिफर कर दिया। जिसकी रास्ते में मौत हो गई। उधर पुलिस ने सदर अस्पताल माच्र्युरी पहुंचकर दोनों शवो को अपने कब्जे में लेकर विच्छेदन गृह भेज दिया। हादसे के बाद दोनों परिजनों में कोहराम मच गया। बताते हैं दोनों मृतक अविवाहित थे।